钦定古今图书集成/明伦汇编/氏族典/第187卷 > 萧机
## 钦定古今图书集成/明伦汇编/氏族典/第187卷 > 萧机

按《梁书安成康王秀传》：“秀子机，字智通。天监二年，除
安成国世子。六年为宁远将军、会稽太守，还为给事
中。普通元年，袭封安成郡王。其年为太子洗马，迁中
书侍郎。二年，迁明威将军丹阳尹。三年，迁持节督湘
衡桂三州诸军事，宁远将军、湘州刺史。大通二年，薨
于州，时年三十。机美姿容，善吐纳，博学彊记，然而好”
弄尚力，远士子，近小人。为州专意聚敛，无治绩。及将
葬，有司请谥，高祖诏谥曰“炀。”子操嗣。